યુરોપના વ્હીસલબ્લોઇંગના રીપોર્ટ : યુરોપિયન યુનિયનમાં મુખબીરો માટે કાયદાકીય રક્ષણ અનુસાર, મુખબીરોને સુરક્ષા આપવા માટેનું મજબુત ઢાંચો અને છટકબારી વિનાના કાયદા નો અભાવ, તમામ નાગરીકો, અર્થતંત્ર અને વાતાવરણને નુકસાન કરે છે. તેમાં નિર્દેશ થયો છે કે આવા કાયદાના અભાવમાં “ભ્રષ્ટાચાર સામેની લડાઈમાં, યુરોપ એક મુલ્યવાન ભાગીદાર ખોઈ બેસશે: તે છે જનતા”. જ્યાં સુધી ભારતની વાત છે, પછી તે જાહેર ક્ષેત્ર હોય કે પછી ખાનગી કોર્પોરેટ ક્ષેત્ર, એ મુખબીરો અને આરટીઆઈ એક્ટીવીસ્ટો જ છે કે જેમણે મોટાપાયા પરના ભ્રષ્ટાચારને ઉજાગર કર્યો છે. ગુજરાતના પોલીસ અધિકારી સંજીવ ભટ્ટ અને ઇન્ડિયન ફોરેસ્ટ સર્વિસના સંજીવ ચતુર્વેદી જેમને હરયાણામાં પોસ્ટીંગમાં અને દિલ્હીમાં ઓલ ઇન્ડિયા ઇન્સ્ટીટયુટ ઓફ મેડીકલ સાયન્સમાં આચરવામાં આવી રહેલ અનેક ગેરરીતીઓને ઉજાગર કરી હતી, તેવા કેટલાક ઈમાનદાર અને સમર્પિત અમલદારો અને પોલીસ અધિકારીઓએ છુપાવવામાં આવી રહેલ માહિતીઓ જાહેર કરવા માટે, તેમના જીવનું જોખમ ઉઠાવ્યું છે. કોર્પોરેટ જગતમાં જ્યાં ભ્રષ્ટાચાર ખુલ્લો પડ્યો છે ત્યાં કેટલીક અગ્રણી કંપનીઓ પાસે મુખબીરની સુરક્ષા માટે પોલીસીઓ છે. જોકે તે માત્ર કાગળ ઉપર જ છે કે તેનો અમલ થાય છે તે અગત્યનો મુદ્દો છે. હાલમાંજ એક એર લાઈન કંપનીએ તેના કર્મચારીને એટલા માટે નોકરી માંથી કાઢી મુક્યો કેમકે તેણે બીજા કર્મચારી દ્વારા એક પેસેન્જર સાથે દુર્વ્યવહાર કરાયો તેનો વિડીયો જાહેર કર્યો, આ વાત એવું દર્શાવે છે કે આવી પોલીસીઓનું અસ્તિત્વ હોય તોપણ, બધીજ કંપનીઓ આવી પોલીસીઓનું પાલન કરતી નથી.